section_heading: Karijera
paragraph_text: Cabianca je trkaću karijeru započeo na utrci Mille Miglia 1948. Sljedeće godine s momčadi O.S.C.A. pobijedio je na nacionalnim utrkama u Ferrari i Tiguilli, a često je nastupao i na utrkama Formule 2. Na utrci Mille Miglia 1952. osvojio je 14. mjesto, ali je u svojoj kategoriji (Sport 1100) bio najbolji. Na utrci 24 sata Le Mansa debitirao je 1955. i osvojio 11. mjesto. Iste godine osvaja 7. mjesto na utrci Targa Florio, ali pobjeđuje u svojoj (Sports 1500cc) klasi. Od 1956. do 1958. pobjeđuje na šest utrka, te je još jednom najbolji u svojoj klasi na utrci Mille Miglia.